
РЕПУБЛИКА БЪЛГАРИЯ

МИНИСТЕРСТВО НА ОКОЛНАТА СРЕДА И ВОДИТЕ

БАСЕЙНОВА ДИРЕКЦИЯ „ИЗТОЧНОБЕЛОМОРСКИ РАЙОН”

СЪОБЩЕНИЕ ЗА ПУБЛИЧНО ОБЯВЯВАНЕ
За издаване на Разрешително за ползване на повърхностен воден обект
	Проектни параметри на използването

	ИП предвижда експлоатацията на водоем, намиращ се  в ПИ с идентификатор 06848.21.81, с обща площ 156,577 дка и начин на трайно ползване „за друг вид водно течение, водна площ, съоръжение”. Имотът е публична държавна собственост, актуван с АПДС № 8913/01.02.2018 г, утвърден от Областния управител вписан в АВ – СВ гр. Казанлък с вх.№ 547/05.02.2018г., Акт № 122, том 2, н.д.№353, дв.вх. 546. Имотът е отдаден под наем за временно възмездно ползване за осъществяване на стопанска дейност от Областния управител на област Стара Загора /Договор от 16.07.2018 г./ на  „ТРОН”ЕООД.  Избраната технологична схема е за полуинтензивно рибовъдство (производство на поликултура от шаран, бял толстолоб  и бял амур. Заложен е принципът на ежегодно изнасяне на биомаса под формата на рибна продукция по-висока от натрупаната по време на еутрофикацията. Така се осигурява изнасянето на натрупаната биомаса от фитопланктона като рибна продукция. Водоемът ще бъде зарибяван при норма 240 броя/дка с тегло над 100 гр в съотношение – шаран 75%, толстолоб – 20% и бял амур 5%. 

Принципната технологична схема за отглеждане на рибата включва: подготовка на басейна за зарибяване; транспорт на зарибителния материал, профилактика, зарибяване; хранене, контролни улови, корекции на дажбите; контрол на хидрохимичния режим и параметри на водната среда; контрол на здравния статус на рибите .

Планираният капацитет на производство е  до 240 кг/дка годишно.

· Географски координати :

 В  42°34'46"     L   25°23'44"  надм. височина 332 м
· Условия, при които ще бъде издаден административния акт:

1. Условия за предоставяне на информация от собствен мониторинг.

· Да се предвиди пункт за собствен мониторинг в най-широката част на водното огледало на водоема;
· Да се извърши трайно сигнализиране на пункта за собствен мониторинг.
· В пункта да се провежда мониторинг по физикохимични показатели: - активна реакция рН, електропроводимост, разтворен кислород, азот амониев, азот нитратен, азот нитритен, общ азот, ортофосфати и общ фосфор, с честота на пробовземане  - два пъти годишно. Изследването да се извърши в акредитирана лаборатория. Резултатите от мониторинга да се предоставят в БДИБР в 15 дневен срок от датата на изпитването.
2. Да не се допуска зарибяване с хищни риби в местообитанията на южен гребенест тритон, освен ако зарибяването не е необходимо като консервационна мярка.

3. Да се прилагат технологии за производство на риба с отглеждане на поликултура от шаран и растителноядни видове, ограничаващи процесите на еутрофикация в зависимост от качеството на водите във водоема.

4. Да не се извършват земно-изкопни работи, удълбаване и разширяване на водната площ.

5. Да не се допускат сечи на естествена дървесна растителност по бреговете на р. Тунджа.



	Цел на заявеното ползване 
	Аквакултури и свързаните  с тях дейности


	Водно тяло /воден обект/
	Водно тяло с код BG3TU900R042 – „река Тунджа след яз. Копринка до яз. Жребчево, р. Крънска и долно течение”

Воден обект -  „изкуствено създадено езеро”, ПИ с идентификатор 06848.21.81, в землището на село Бузовград 

	Местност, административно-териториална и териториална единица ЕКАТТЕ
	 с. Бузовград, ЕКАТТЕ  06848
община Казанлък, област Стара Загора
 

	Място за представяне на 
писмени възражения и 
предложения от 
заинтересованите лица
	Гр. Пловдив
Ул. “Янко Сакъзов” № 35

Басейнова дирекция ИБР – Пловдив




ИНЖ. ЦВЕТЕЛИНА КЪНЕВА
Директор на Басейнова дирекция  „Източнобеломорски район” 

4000, Пловдив, ул.”Янко Сакъзов” 35  Тел: (+359) 032 604 720
Факс: (+359) 032 604 721, www.earbd.bg; e-mail: bd_plovdiv@abv.bg

